പാലാ ബിഷപ്പ് മത സ്പര്ധയുണ്ടാക്കുന്നു: എസ്കെഎസ്എസ്എഫ് മുസ്ലിം സമുദായത്തിനെതിരെ ദുരാരോപണം ഉയര്ത്തി പാലാ ബിഷപ്പ് മത സ്പര്ധയുണ്ടാക്കാന് ശ്രമിക്കുകയാണെന്ന് എസ്കെഎസ് എസ്എഫ് സംസ്ഥാന സെക്രട്ടറിയേറ്റ് ആരോപിച്ചു. ബിഷപ് ഉന്നയിക്കുന്ന ലൗ ജിഹാദ്, നാര്കോട്ടിക് ജിഹാദ് എന്നിവയുടെ തെളിവുകള് പുറത്ത് വിടണം. മുസ്ലിംകളെ സംശയത്തിന്്റെ നിഴലില് നിര്ത്തി വിദ്വേഷ പ്രചരണം നടത്തുന്ന ബിഷപ്പിനെതിരെ നിയമ നടപടി സ്വീകരിക്കാന് സംസ്ഥാന സര്ക്കാര് തയ്യാറാകണമെന്നും എസ്കെഎസ്എസ്എഫ് പറഞ്ഞു. Read Also : പാലാ ബിഷപ്പിന്റെ പ്രസ്താവന സമൂഹത്തില് സ്പര്ധയുണ്ടാക്കാന് : അതിരൂപത സംരക്ഷണ സമിതി വക്താവ് ഷൈജു ആന്റണി ഇത്തരക്കാരുടെ വിഷലിപ്തമായ പ്രചാരണങ്ങള് കേരളത്തിന്്റെ സൗഹൃദാന്തരീക്ഷം തകര്ക്കും. രോഗവും ദാരിദ്ര്യവും ചൂഷണം ചെയ്ത് മിഷണറി പ്രവര്ത്തനങ്ങള് നടത്തുന്നത് ആരൊക്കെയാണെന്ന് പ്രബുദ്ധരായ കേരളീയര്ക്കറിയാം. സംസ്ഥാനത്ത് വിവിധ സമുദായങ്ങള്ക്കിടയില് നടന്ന മിശ്രവിവാഹങ്ങളുടെ വിശദമായ കണക്കുകള് സര്ക്കാര് പുറത്ത് വിടണമെന്നും എസ്കെഎസ്എസ്എഫ് യോഗം ആവശ്യപ്പെട്ടു. Story Highlight: skssf against pala bishop